Държавен вестник, бр. 99, 2010 г., стр. 117

БРОЙ  99	
Д Ъ Р Ж А В Е Н  В Е С Т Н И К 	
СТР.  117  
Срокът на този договор може да бъде удъл­
жен в случай на закъснение в изпълнението 
на германското участие, както е предвидено в 
този договор, и в изпълнението на договореното 
участие на Министерството на икономиката, 
енергетиката и туризма.
Изменение на договора
В случай че разпоредбите на този договор не 
способстват за ефективното постигане на целта 
по член 1 по-горе, „GTZ“ и Министерството 
на икономиката, енергетиката и туризма могат 
да коригират или изменят тези разпоредби по 
взаимно съгласие на всеки етап от изпълнени­
ето на проекта. Всички изменения трябва да 
са в писмен вид.
„GTZ“ може едностранно да прекрати дого­
вора, ако заданието, възложено му от прави­
телството на Федерална република Германия, 
бъде оттеглено.
Изискване за писмена форма
Измененията и допълненията към този 
договор, както и всички важни заявления и 
съобщения, имащи съществено значение за 
изпълнението му, трябва да бъдат в писмен вид. 
Ако заявленията и съобщенията са адресирани 
до „GTZ“, е достатъчно те да бъдат получени от 
ръководителя на осигурения екип от експерти.
Споразумения с отделни организации, участ­
ващи в изпълнението
Лицето, отговарящо за участието на „GTZ“, 
както и лицата, отговарящи за участието на 
партниращите организации или други участващи 
в изпълнението организации, могат заедно да 
сключат правнообвързващо споразумение от­
носно допълнителни подробности във връзка с 
изпълнението на проекта (например въз основа 
на оперативен план) или по друг подходящ 
начин да оформят тези подробности в писмен 
вид, като при необходимост коригират тези 
споразумения предвид развитието на проекта.
Договорености между правителствата
По отношение на всичко останало за този 
договор се прилагат и разпоредбите на споме­
натата в началото му спогодба между правител­
ството на Република България и правителството 
на Федерална република Германия.
Влизане в сила, екземпляри
Този договор влиза в сила от датата на под­
писването му от двете страни. Той е съставен в 
два оригинални екземпляра на английски език.
София, 2 ноември 2010 г. 
За Министерството на	
За „GTZ“:
икономиката, енергетиката	
Хенинг Твестен,
и туризма: 	
директор на „GTZ“
Трайчо Трайков, 	
за България
министър
10322
УСТАВ 
на Международната агенция за възобновяема 
енергия
(Ратифициран със закон, приет от 41-ото 
Народно събрание на 13 януари 2010 г. – ДВ, 
бр. 6 от 2010 г. В сила за Република България 
от 8 юли 2010 г.)
Страните, подписали този устав,
желаещи да подпомогнат широкото разпрос­
транение и увеличеното приемане и използване 
на възобновяемата енергия с оглед на пости­
гането на устойчиво развитие,
вдъхновени от своята твърда увереност 
в огромните възможности, които предлага 
възобновяемата енергия относно насочването 
на вниманието към и постепенното разрешаване 
на проблемите относно енергийната сигурност 
и нестабилните цени на енергията,
убедени в основната роля, която възобновя­
емата енергия може да играе за намаляването 
на концентрацията на парниковите газове в 
атмосферата, като с това допринася за стабили­
зирането на климатичната система и позволява 
един устойчив, сигурен и плавен преход към 
нисковъглеродна икономика,
желаещи да засилят положителното въз­
действие, което технологиите на възобновяемата 
енергия могат да окажат при стимулирането на 
устойчив икономически растеж и създаването 
на работни места,
мотивирани от огромния потенциал на 
възобновяемата енергия при осигуряване на 
децентрализиран достъп до енергия, особено 
в развиващите се страни, и достъп на енергия 
за изолираните или отдалечените региони и 
острови,
 загрижени за сериозните негативни въздейст­
вия, които използването на изкопаеми горива 
и неефективното използване на традиционна 
биомаса може да имат върху здравето,
убедени, че възобновяемата енергия, съче­
тана с увеличена енергийна ефективност, може 
да покрие очакваното рязко повишаване на 
глобалните енергийни нужди през идващите 
десетилетия,
потвърждаващи желанието си да основат 
международна организация за възобновяема 
енергия, която да улеснява сътрудничеството 
между своите членове, като в същото време 
изгражда тясно сътрудничество със съществува­
щите организации, подпомагащи използването 
на възобновяема енергия,
се споразумяха за следното:
Член І
Основаване на агенцията
А. Страните по този устав учредяват с 
този документ Международната агенция за 
възобновяема енергия (по-нататък наричана 
само „агенцията“) в съгласие със следващите 
по-долу условия.